**Mosvold Shipping AS** var et norsk rederi grunnlagt av Martin Mosvold i 1910, i drift fram til 2001.

Mosvold var engasjert i en rekke shippingaktiviteter (tank, tørrlast, kjøleskip og ferger) så vel som offshore. Offshorevirksomheten økte gjennom oppkjøpet av det amerikanske selskapet Dual Drilling Company i 1990, i 1995 igjen utskilt fra Mosvold som Dual Invest ASA. I 2001 ble Mosvold Shipping kjøpt av rederiet Frontline. Familieselskapet ble drevet videre som et investeringsselskap, primært rettet mot eiendom, under navnet Mosvold & Co AS.

Historie
--------

Martin Mosvold flyttet til USA i 1894, hvor han gjorde det godt, og returnererte til hjembyen Farsund i 1910. Der grunnla han Mosvold Shipping AS da han kjøpte en Fransk stålbark. Rederiet ble flyttet til Kristiansand i 1916.  I 1921 brøt markedet sammen, og kreditorene overtok selskapet, men i 1927 organiserte Martin Mosvold kjøp av et nytt skip, damptankeren Acasta til Mosvold Rederi AS, etterfulgt av tre andre skip til Mosvold Rederi II, II og IV.  I 1937 slo selskapene seg sammen til Mosvold Shipping AS, og dette selskapet overtok Kristiansands Dampskibsselskap,

Under krigen hadde Mosvold Shipping 12 skip i tjeneste, og tre av disse gikk tapt. D/T Litopia ble beskutt og sank, men mannskapet ble reddet.  M/S Mosfruit ble torpedert, men mannskapet ble reddet. MS Mostun ble kapret 17. mai 1940. 

I 1956 døde Martin Mosvold, og selskapet ble delt mellom sønnen Torrey Mosvold og hans fire svogere med effekt fra 1961. Torrey Mosvold overtok Mosvold Shipping, Kristian Haanes overtok Mosnes Shipping Co AS i Kristiansand. Andrew S Glastad overtok AS Mosvolds Rederi i Farsund, Magnus Udjus overtok AS Moslo Shipping i Oslo og Gordon Mosvold overtok AS Mosvold Maritime Co i Farsund. 

I 1990 kjøpte selskapet Dual Drilling Co for å satse på offshore,  men Dual Drilling ble solgt igjen i 1995 for 35 millioner kr. 

I 1997 ble investeringsselskapet Mosvold & Co AS dannet  og kjøpte selskapet flere industribedrifter, bl.a. Freyasdal Fabrikker i Kristiansand og Mandals Reperbane. 

I 2001 kjøpte Frontline 75% av det gjenværende Mosvold Shipping AS for 420 millioner kroner. 

Mosvold Shipping AS eide 65 forskjellige skip gjennom sin historie.

Referanser
----------

1. ↑  «Mosvold Shipping AS». *Store norske leksikon*. 20. august 2021. Besøkt 15. oktober 2021.
2. ↑  AESTON. «Glastad». *www.glastad.no*. Besøkt 15. oktober 2021.
3. ↑  Sætra, Gustav (25. februar 2020). «Torrey Mosvold». *Norsk biografisk leksikon*. Besøkt 15. oktober 2021.
4. ↑  «skipshistorie». *skipshistorie.net*. Besøkt 20. oktober 2021.
5. ↑  «Mosvold Rederi, Farsund - Sjøhistorie». *www.sjohistorie.no*. Besøkt 18. oktober 2021.
6. ↑  «D/T Litiopa - Krigsseilerregisteret». *www.krigsseilerregisteret.no*. Besøkt 18. oktober 2021.
7. ↑  «M/S Mosfruit - Krigsseilerregisteret». *www.krigsseilerregisteret.no*. Arkivert fra originalen 18. oktober 2021. Besøkt 18. oktober 2021.
8. ↑  «M/S Mostun - Sjøhistorie». *www.sjohistorie.no*. Besøkt 18. oktober 2021.
9. ↑  «Martin Mosvold, Farsund». *Skipet* **(norsk)**. Besøkt 15. oktober 2021.
10. ↑  «MOSVOLD SHIPPING AIMS TO CLEAR IDENTIFICATION | JOC.com». *www.joc.com*. Arkivert fra originalen 29. oktober 2021. Besøkt 15. oktober 2021.
11. ↑  «DUAL DRILLING COMPANY CONFIRMS MOSVOLD SHIPPING AS ANNOUNCEMENT». *Bloomberg.com* **(engelsk)**. 19. juni 1995. Besøkt 15. oktober 2021.
12. ↑  «Mosvold & Co AS - 929959477 - Kristiansand S - Se Regnskap, Roller og mer». *www.proff.no*. Arkivert fra originalen 29. oktober 2021. Besøkt 15. oktober 2021.
13. ↑  «Om Mosvold&Co». *www.mosvoldco.no*. Besøkt 15. oktober 2021.
14. ↑  «Acquisition Mosvold Shipping Ltd.». *Frontline* **(engelsk)**. 27. april 2001. Besøkt 15. oktober 2021.
15. ↑  «Frontline Announces Public Offer for All Shares in Mosvold Shipping». *Frontline* **(engelsk)**. 23. april 2001. Besøkt 15. oktober 2021.
16. ↑  «Mosvold Rederi, Farsund - Sjøhistorie». *www.sjohistorie.no*. Besøkt 18. oktober 2021.

|  |  |
| --- | --- |
| Oppslagsverk/autoritetsdata | Store norske leksikon
 |